
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«25» лістапада 2022 г.
	       № 177
	                         г. Бішкек



Аб унясенні змяненняў у Рашэнне Камісіі 
Мытнага саюза ад 15 ліпеня 2011 г. № 710

У адпаведнасці з пунктам 2 артыкула 52 Дагавора аб Еўразійскім эканамічным саюзе ад 29 мая 2014 года, пунктам 29 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага саюза ад 23 снежня 2014 г. № 98, Савет Еўразійскай эканамічнай камісіі вырашыў: 
1. Унесці ў Рашэнне Камісіі Мытнага саюза ад 15 ліпеня 
2011 г. № 710 «Аб прыняцці тэхнічных рэгламентаў Мытнага саюза «Аб бяспецы чыгуначнага рухомага саставу», «Аб бяспецы высакахуткаснага чыгуначнага транспарту» і «Аб бяспецы інфраструктуры чыгуначнага транспарту» наступныя змяненні:
а) пункт 3 дапоўніць падпунктам 3.4 наступнага зместу:
«3.4. да 31 снежня 2023 года дапускаецца выпуск у абарачэнне на мытнай тэрыторыі Еўразійскага эканамічнага саюза падшыпнікаў качэння ролікавых (касетнага тыпу) для буксаў лакаматываў і маторвагоннага рухомага саставу пры наяўнасці сертыфікатаў адпаведнасці гэтай прадукцыі, атрыманых на падставе правядзення ў тым ліку стэндавых выпрабаванняў указаных падшыпнікаў у акрэдытаванай выпрабавальнай лабараторыі (цэнтры) у аб’ёме не менш за палову ўмоўнага прабегу, устаноўленага стандартызаваным метадам, з наступнай падкантрольнай эксплуатацыяй сертыфікаванай прадукцыі да дасягнення ўмоўнага прабегу ў поўным аб’ёме.»;
б) пункт 172 тэхнічнага рэгламенту Мытнага саюза «Аб бяспецы чыгуначнага рухомага саставу» (ТР МС 001/2011), прынятага ўказаным Рашэннем, выкласці ў наступнай рэдакцыі:
«172. Сертыфікат адпаведнасці прадукцыі, састаўныя часткі якой падлягаюць пацвярджэнню адпаведнасці патрабаванням гэтага тэхнічнага рэгламенту, можа быць выдадзены пры ўмове, калі гэтыя састаўныя часткі прайшлі працэдуру ацэнкі адпаведнасці патрабаванням гэтага тэхнічнага рэгламенту.». 
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


С. Жумангарын
	  А. Касымаліеў

